title: Regulamentul de punere în aplicare (UE) 2020/1103 al Comisiei din 22 iulie 2020 de aprobare a unei modificări care nu este minoră a caietului de sarcini al unei denumiri înregistrate în Registrul denumirilor de origine protejate și al indicațiilor geografice protejate [„Brie de Melun” (DOP)]

text:
                  28.7.2020

                  RO

                  Jurnalul Oficial al Uniunii Europene

                  L 242/1

         REGULAMENTUL DE PUNERE ÎN APLICARE (UE) 2020/1103 AL COMISIEI
         din 22 iulie 2020
         de aprobare a unei modificări care nu este minoră a caietului de sarcini al unei denumiri înregistrate în Registrul denumirilor de origine protejate și al indicațiilor geografice protejate [„Brie de Melun” (DOP)]
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (UE) nr. 1151/2012 al Parlamentului European și al Consiliului din 21 noiembrie 2012 privind sistemele din domeniul calității produselor agricole și alimentare (1), în special articolul 52 alineatul (2),
         întrucât:

                     (1)

                     În conformitate cu articolul 53 alineatul (1) primul paragraf din Regulamentul (UE) nr. 1151/2012, Comisia a examinat cererea Franței de aprobare a unei modificări a caietului de sarcini al denumirii de origine protejate „Brie de Melun”, înregistrată în temeiul Regulamentului (CE) nr. 1107/96 al Comisiei (2).

                     (2)

                     Printr-o scrisoare din 26 septembrie 2018, autoritățile franceze au comunicat Comisiei că, în temeiul articolului 15 alineatul (4) din Regulamentul (UE) nr. 1151/2012, s-a acordat o perioadă tranzitorie, până la 31 decembrie 2022, pentru operatori care sunt stabiliți pe teritoriul Franței și care îndeplinesc condițiile prevăzute la articolul menționat, în conformitate cu Decretul din 29 august 2018 privind modificarea caietului de sarcini al denumirii de origine protejate „Brie de Melun”, publicat la 6 septembrie 2018 în Jurnalul Oficial al Republicii Franceze. În cursul procedurii naționale de opoziție, acești operatori, care au comercializat în mod legal produsul „Brie de Melun” în mod continuu timp de cel puțin cinci ani înainte de depunerea cererii, au prezentat declarații de opoziție. Un operator și-a exprimat opoziția cu privire la următoarea dispoziție: „Atunci când animalele se află permanent în spațiul de cazare, este obligatorie utilizarea paielor pentru așternutul vacilor, cu o cantitate minimă medie de 0,5 kg pe zi pentru o vacă de lapte în producție în sistemul de cazare compartimentat și de 5 kg pe zi pentru o vacă de lapte în producție în sistemul de cazare liberă”. Respectivul operator este EARL de la Mardelle (nr. SIRET: 38514961200017). Doi operatori și-au exprimat opoziția cu privire la următoarele dispoziții: „Aportul de hrană concentrată este plafonat la 25 % din substanța uscată a rației totale, calculată ca medie anuală pentru o vacă de lapte în producție pe zi” și „Anual, hrana efectivului de vaci de lapte se bazează pe o autonomie a exploatației combinată cu o autonomie de zonă: – autonomia exploatației: procentajul mediu anual de hrană care provine din aria geografică și este obținută din exploatație trebuie să fie de cel puțin 50 % din substanța uscată a rației totale a efectivului; – autonomie de zonă: procentajul de hrană care provine din aria geografică de producție reprezintă cel puțin 80 % din substanța uscată a rației totale a efectivului de vaci de lapte.” Respectivii operatori sunt SCL du Versant laiteux (nr. SIRET: 49225855300014) și GAEC Reconnu Patoux (nr. SIRET: 38008216400019). Un operator și-a exprimat opoziția cu privire la următoarea dispoziție: „Aportul de hrană concentrată este plafonat la 25 % din substanța uscată a rației totale, calculată ca medie anuală pentru o vacă de lapte în producție pe zi.” Respectivul operator este Houdard Gérard Maurice (nr. SIRET: 39226686200011).

                     (3)

                     Deoarece modificarea în cauză nu este minoră în sensul articolului 53 alineatul (2) din Regulamentul (UE) nr. 1151/2012, Comisia a publicat cererea de modificare în Jurnalul Oficial al Uniunii Europene (3), în conformitate cu articolul 50 alineatul (2) litera (a) din regulamentul respectiv.

                     (4)

                     Deoarece Comisiei nu i s-a comunicat nicio declarație de opoziție în conformitate cu articolul 51 din Regulamentul (UE) nr. 1151/2012, modificarea caietului de sarcini trebuie aprobată,

               ADOPTĂ PREZENTUL REGULAMENT:

            Articolul 1
            Se aprobă modificarea caietului de sarcini publicată în Jurnalul Oficial al Uniunii Europene cu privire la denumirea „Brie de Melun” (DOP).

            Articolul 2
            Protecția acordată în temeiul articolului 1 face obiectul perioadei de tranziție acordate de Franța, în temeiul articolului 15 alineatul (4) din Regulamentul (UE) nr. 1151/2012, operatorilor care îndeplinesc condițiile prevăzute la articolul respectiv, în conformitate cu Decretul din 29 august 2018 privind modificarea caietului de sarcini al denumirii de origine protejate „Brie de Melun”, publicat la 6 septembrie 2018 în Jurnalul Oficial al Republicii Franceze.

            Articolul 3
            Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 22 iulie 2020.

                  Pentru Comisie,

                  Pentru Președinte,

               Janusz WOJCIECHOWSKI

                  Membru al Comisiei

            (1)  JO L 343, 14.12.2012, p. 1.

            (2)  Regulamentul (CE) nr. 1107/96 al Comisiei din 12 iunie 1996 privind înregistrarea indicațiilor geografice și a denumirilor de origine în conformitate cu procedura prevăzută la articolul 17 din Regulamentul (CEE) nr. 2081/92 al Consiliului (JO L 148, 21.6.1996, p. 1).

            (3)  JO C 83, 13.3.2020, p. 77.


title: Regulamentul de punere în aplicare (UE) 2020/1147 al Comisiei din 31 iulie 2020 de acordare a unei autorizații a Uniunii pentru produsul biocid unic „ClearKlens product based on IPA” (Text cu relevanță pentru SEE)

text:
                  4.8.2020

                  RO

                  Jurnalul Oficial al Uniunii Europene

                  L 252/1

         REGULAMENTUL DE PUNERE ÎN APLICARE (UE) 2020/1147 AL COMISIEI
         din 31 iulie 2020
         de acordare a unei autorizații a Uniunii pentru produsul biocid unic „ClearKlens product based on IPA”
         (Text cu relevanță pentru SEE)
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (UE) nr. 528/2012 al Parlamentului European și al Consiliului din 22 mai 2012 privind punerea la dispoziție pe piață și utilizarea produselor biocide (1), în special articolul 44 alineatul (5) primul paragraf,
         întrucât:

                     (1)

                     La 26 mai 2016, Diversey Europe Operations B.V. a depus o cerere în conformitate cu articolul 43 alineatul (1) din Regulamentul (UE) nr. 528/2012 pentru autorizarea unui produs biocid unic denumit „ClearKlens product based on IPA” din tipul de produs 2, astfel cum este descris în anexa V la respectivul regulament, prezentând confirmarea în scris conform căreia autoritatea competentă din Țările de Jos a fost de acord să evalueze cererea. Cererea a fost înregistrată cu numărul de caz BC-HD024462-61 în Registrul produselor biocide.

                     (2)

                     „ClearKlens product based on IPA” conține, ca substanță activă, alcool izopropilic, care este inclus pe lista Uniunii de substanțe active aprobate menționată la articolul 9 alineatul (2) din Regulamentul (UE) nr. 528/2012.

                     (3)

                     La 3 iunie 2019, autoritatea competentă responsabilă cu evaluarea a transmis, în conformitate cu articolul 44 alineatul (1) din Regulamentul (UE) nr. 528/2012, raportul de evaluare și concluziile evaluării sale Agenției Europene pentru Produse Chimice (denumită în continuare „agenția”).

                     (4)

                     La 17 ianuarie 2020, agenția a prezentat Comisiei un aviz (2), proiectul de rezumat al caracteristicilor produsului biocid (denumit în continuare „RCP”) referitor la produsul „ClearKlens product based on IPA” și raportul final de evaluare privind produsul biocid unic, în conformitate cu articolul 44 alineatul (3) din Regulamentul (UE) nr. 528/2012.

                     (5)

                     Avizul a concluzionat că produsul „ClearKlens product based on IPA” este un produs biocid unic în sensul articolului 3 alineatul (1) litera (r) din Regulamentul (UE) nr. 528/2012, că este eligibil pentru a primi o autorizație a Uniunii în conformitate cu articolul 42 alineatul (1) din regulamentul respectiv și că, sub rezerva conformității cu proiectul de RCP, îndeplinește condițiile prevăzute la articolul 19 alineatul (1) din regulamentul menționat.

                     (6)

                     La 3 februarie 2020, agenția a transmis Comisiei proiectul de RCP în toate limbile oficiale ale Uniunii, în conformitate cu articolul 44 alineatul (4) din Regulamentul (UE) nr. 528/2012.

                     (7)

                     Comisia este de acord cu avizul agenției și consideră, prin urmare, că este oportun să se acorde o autorizație a Uniunii pentru „ClearKlens product based on IPA”.

                     (8)

                     Măsurile prevăzute în prezentul regulament sunt conforme cu avizul Comitetului permanent pentru produse biocide,

               ADOPTĂ PREZENTUL REGULAMENT:

            Articolul 1
            Se acordă societății Diversey Europe Operations B.V. o autorizație a Uniunii cu numărul de autorizație EU-0022128-0000 pentru punerea la dispoziție pe piață și utilizarea produsului biocid unic „ClearKlens product based on IPA”, în conformitate cu rezumatul caracteristicilor produsului biocid prevăzut în anexă.
            Autorizația Uniunii este valabilă de la 24 august 2020 până la 31 iulie 2030.

            Articolul 2
            Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 31 iulie 2020.

                  Pentru Comisie

                  Președintele

               Ursula VON DER LEYEN

            (1)  JO L 167, 27.6.2012, p. 1.

            (2)  Avizul ECHA din 11 decembrie 2019 cu privire la acordarea autorizației Uniunii pentru „ClearKlens product based on IPA” (ECHA/BPC/236/2019).

            ANEXĂ
            Rezumatul caracteristicilor produsului pentru un produs biocid
            ClearKlens product based on IPA
            Tip de produs 2 – Dezinfectante și algicide care nu sunt destinate aplicării directe la oameni sau animale (Dezinfectante)
            Numărul curent: EU-0022128-0000
            Numărul deciziei de reglementare R4BP: EU-0022128-0000
            1.   INFORMAȚII ADMINISTRATIVE

            1.1.   Denumirea sau denumirile comerciale ale produsului

                        Denumirea comercială

                        ClearKlens IPA
                        ClearKlens IPA 70 %
                        ClearKlens IPA 70 % v/v
                        ClearKlens IPA VH1
                        ClearKlens IPA Airless
                        ClearKlens IPA Pouch
                        ClearKlens IPA Non Sterile
                        ClearKlens IPA Non Sterile VH1
                        ClearKlens IPA SS
                        ClearKlens IPA SS VH1
                        ClearKlens IPA RTU
                        ClearKlens IPA RTU VH1
                        Texwipe® Sterile 70 % Isopropanol
                        VH01 ClearKlens IPA

                  1.2.   Deținătorul autorizației

                        Numele și adresa deținătorului autorizației

                        Numele

                        Diversey Europe Operations B.V.

                        Adresa

                        Maarssenbroeksedijk 2, 3542 DN, Utrecht, Netherlands

                        Numărul curent

                        EU-0022128-0000

                           Numărul deciziei de reglementare R4BP

                        EU-0022128-0000

                        Data autorizației

                        24.8.2020

                        Data de expirare a autorizației

                        31.7.2030

                  1.3.   Producătorul (producătorii) produsului

                        Denumirea producătorului

                        Diversey Europe Operations B.V.

                        Adresa producătorului

                        Maarssenbroeksedijk 2, 3542 DN Utrecht Țările de Jos

                        Adresa locurilor de producție

                        Avenida Conde Duque 5, 7 y 9; Poligono Industrial La Postura, 28343 Valdemoro (Madrid) Spania
                        Strada Statale 235, 26010 Bagnolo Cremasco (CR) Italia
                        Cotes Park Industrial Estate, DE55 4PA Somercotes Alfreton Regatul Unit
                        Rembrandtlaan 414, 7545 ZW Enschede Țările de Jos
                        Morschheimer Strasse 12, 67292 Kirchheimbolanden Germania

                        Denumirea producătorului

                        Multifill BV

                        Adresa producătorului

                        Constructieweg 25a, 3640 AJ Mijdrecht Țările de Jos

                        Adresa locurilor de producție

                        Constructieweg 25a, 3640 AJ Mijdrecht Țările de Jos

                        Denumirea producătorului

                        Flexible Medical Packaging Ltd

                        Adresa producătorului

                        Unit 8, Hightown, White Cross Industrial Estate, LA1 4XS Lancaster, Lancashire Regatul Unit

                        Adresa locurilor de producție

                        Unit 8, Hightown, White Cross Industrial Estate, LA1 4XS Lancaster, Lancashire Regatul Unit

                        Denumirea producătorului

                        Ardepharm

                        Adresa producătorului

                        Les Iles Ferays, 07300 Tournon-sur-Rhône Franța

                        Adresa locurilor de producție

                        Les Iles Ferays, 07300 Tournon-sur-Rhône Franța

                        Denumirea producătorului

                        Entegris Cleaning Process (ECP) S.A.S

                        Adresa producătorului

                        395 rue Louis Lépine, 34000 Montpellier Franța

                        Adresa locurilor de producție

                        395 rue Louis Lépine, 34000 Montpellier Franța

                  1.4.   Producătorul (producătorii) substanței (substanțelor) active

                        Substanța activă

                        Propan-2-ol

                        Denumirea producătorului

                        INEOS Solvents GmbH

                        Adresa producătorului

                        Anckelmannsplatz, D-20537 Hamburg Germania

                        Adresa locurilor de producție

                        Shamrockstrasse 88, D-44623 Herne Germania
                        Römerstrasse 733, D-47443 Moers Germania

                        Substanța activă

                        Propan-2-ol

                        Denumirea producătorului

                        Shell Chemicals Europe B.V.

                        Adresa producătorului

                        Postbus 2334, 3000 CH Rotterdam Țările de Jos

                        Adresa locurilor de producție

                        Vondelingenweg 601, 3196 KK Rotterdam-Pernis Țările de Jos

                        Substanța activă

                        Propan-2-ol

                        Denumirea producătorului

                        Exxon Mobil Chemicals

                        Adresa producătorului

                        Hermeslaan 2, 1831 Machelen Belgia

                        Adresa locurilor de producție

                        4045 Scenic Highway, LA 70805 Baton Rouge Statele Unite
                        Southampton, SO45 1TX Hampshire Regatul Unit

                  2.   COMPOZIȚIA ȘI FORMULAREA PRODUSULUI

            2.1.   Informații calitative și cantitative privind compoziția produsului

                        Denumirea comună

                        Denumirea IUPAC

                        Funcția

                        Numărul CAS

                        Numărul CE

                        Conținut (%)

                        Propan-2-ol

                        Substanța activă

                        67-63-0

                        200-661-7

                        63,1

                  2.2.   Tipul preparatului

            AL – Orice alt lichid
            3.   FRAZE DE PERICOL ȘI DE PRECAUȚIE

                        Fraze de pericol

                        Lichid și vapori foarte inflamabili.
                        Provoacă o iritare gravă a ochilor.
                        Poate provoca somnolență sau amețeală.
                        Expunerea repetată poate provoca uscarea sau crăparea pielii.

                        Fraze de precauție

                        A se păstra departe de surse de căldură, suprafețe fierbinți, scântei, flăcări și alte surse de aprindere. – Fumatul interzis.
                        Evitați să inspirați spray-ul.
                        Spălați-vă mâinile bine după utilizare.
                        A se depozita într-un spațiu bine ventilat. A se păstra la rece.
                        Aruncați conținutul în conformitate cu reglementările naţionale.
                        Aruncați recipientul în conformitate cu reglementările naţionale.
                        ÎN CAZ DE CONTACT CU PIELEA (sau părul): Scoateți imediat toată îmbrăcămintea contaminată. Clătiți pielea cu apă.
                        În caz de incendiu: a se utiliza spumă rezistentă la alcool pentru a stinge.

                  4.   UTILIZARE (UTILIZĂRI) AUTORIZATĂ (AUTORIZATE)

            4.1.   Modul de utilizare

               Tabelul 1. Utilizare # 1 – PT02: Dezinfectant pentru ștergerea cu mopul a suprafețelor dure neporoase – de uz profesional

                        Tipul produsului

                        TP 02 – Dezinfectante și algicide care nu sunt destinate aplicării directe la oameni sau animale

                        Descrierea exactă a utilizării autorizate, după caz

                        Irelevant

                        Organism (organisme)-țintă (inclusiv stadiul de dezvoltare)

                        denumirea știintifică: nu există date
                        denumirea comună: Bacterii
                        etapă de dezvoltare: nu există date
                        denumirea știintifică: nu există date
                        denumirea comună: Fungi
                        etapă de dezvoltare: nu există date

                        Domeniul de utilizare

                        de interior
                        Produs preparat, gata de utilizare pentru dezinfectarea suprafețelor dure neporoase curate din unități de fabricare de produse farmaceutice și cosmetice cu schimbare de aer de 60 de unități pe oră sau mai mare și medii sterile cu schimbare de aer de 150 de unități pe oră sau mai mare.

                        Metoda (metodele) de aplicare

                        Dezinfectare prin folosirea unui mop
                        -

                        Ratele și frecvența de aplicare

                        Aplicați 18,4 ml de produs/m2 de suprafață.

                        Categoria (categoriile) de utilizatori

                        profesional

                        Dimensiunile ambalajului și materialul de ambalare

                        Bidoane (HDPE, PP, PE): 1-20 l

                  4.1.1.   Instrucțiuni specifice de utilizare

            Produs preparat, gata de utilizare pentru dezinfectarea suprafețelor dure neporoase.
            Curățați și uscați suprafața înainte de dezinfectare. Umeziți mopul cu dezinfectant și ștergeți suprafața. Umeziți complet suprafața. Lăsați să acționeze cel puțin 30 de secunde.
            Mopurile folosite trebuie depozitate într-un recipient închis.
            4.1.2.   Măsuri specifice de reducere a riscului de utilizare

            Aplicați produsul numai într-o încăpere suficient ventilată. Valorile minime necesare de schimbare a aerului sunt:

                        —

                        60/h în unități de fabricare produse farmaceutice și cosmetice;

                        —

                        150/h în medii sterile.

                  Nu folosiți mai mult de 18,4 ml de produs/m2.
            4.1.3.   În funcție de modul de utilizare, particularități ale efectelor posibile directe sau indirecte, instrucțiuni de prim ajutor și măsuri de urgență pentru protecția mediului

            Consultați instrucțiunile generale de utilizare.
            4.1.4.   În funcție de modul de utilizare, instrucțiunile pentru eliminarea în siguranță a produsului și ambalajul acestuia

            Consultați instrucțiunile generale de utilizare.
            4.1.5.   În funcție de modul de utilizare, condițiile de depozitare și termenul de valabilitate a produsului în condiții normale de depozitare

            Consultați instrucțiunile generale de utilizare.
            4.2.   Modul de utilizare

               Tabelul 2. Utilizare # 2 – PT02: Dezinfectant pentru suprafețe neporoase dure – de uz profesional – material textil

                        Tipul produsului

                        TP 02 – Dezinfectante și algicide care nu sunt destinate aplicării directe la oameni sau animale

                        Descrierea exactă a utilizării autorizate, după caz

                        Irelevant

                        Organism (organisme)-țintă (inclusiv stadiul de dezvoltare)

                        denumirea știintifică: nu există date
                        denumirea comună: Bacterii
                        etapă de dezvoltare: nu există date
                        denumirea știintifică: nu există date
                        denumirea comună: Fungi
                        etapă de dezvoltare: nu există date

                        Domeniul de utilizare

                        de interior
                        Produs preparat, gata de utilizare pentru dezinfectarea suprafețelor dure neporoase curate din laboratoare cu schimbare de aer de 8 unități pe oră sau mai mare, unități de fabricare de produse farmaceutice și cosmetice cu schimbare de aer de 60 de unități pe oră sau mai mare și medii sterile cu schimbare de aer de 150 de unități pe oră sau mai mare.

                        Metoda (metodele) de aplicare

                        Dezinfectare cu un material textil

                        Ratele și frecvența de aplicare

                        Aplicați 18,4 ml de produs/m2 de suprafață

                        Categoria (categoriile) de utilizatori

                        profesional

                        Dimensiunile ambalajului și materialul de ambalare

                                    —

                                    Bidoane (HDPE, PP, PE): 1-20 l

                                    —

                                    Bidoane (HDPE, PP, PE) cu o pompă: 200 l (numai medii sterile)

                                    —

                                    rezervoare paletizate (IBC) cu o pompă (HDPE, PP, PE): 950 și 1 000  l (numai medii sterile)

                  4.2.1.   Instrucțiuni specifice de utilizare

            Produs preparat, gata de utilizare pentru dezinfectarea suprafețelor dure neporoase.
            Curățați și uscați suprafața înainte de dezinfectare. Umeziți materialul textil cu dezinfectant și ștergeți suprafața. Umeziți complet suprafața. Lăsați să acționeze cel puțin 30 de secunde. În medii sterile, cantitatea exactă de produs necesară poate fi, de asemenea, distribuită fie folosind o lance de pulverizare cu debit scăzut, fie într-o găleată printr-un sistem de conducte. Materialele textile folosite trebuie depozitate într-un recipient închis.
            4.2.2.   Măsuri specifice de reducere a riscului de utilizare

            Aplicați produsul numai într-o încăpere suficient ventilată. Valorile minime necesare de schimbare a aerului sunt:

                        —

                        8/h în laboratoare;

                        —

                        60/h în unități de fabricare produse farmaceutice și cosmetice;

                        —

                        150/h în medii sterile.

                  Nu folosiți mai mult de 18,4 ml de produs/m2.
            Următoarele măsuri de diminuare a riscurilor personale pot fi luate în considerare pentru dezinfectarea prin ștergere, cu excepția cazului când poate fi înlocuită cu măsuri tehnice și/sau organizatorice: Utilizați ochelari de protecție în timpul manipulării produsului.
            4.2.3.   În funcție de modul de utilizare, particularități ale efectelor posibile directe sau indirecte, instrucțiuni de prim ajutor și măsuri de urgență pentru protecția mediului

            Consultați instrucțiunile generale de utilizare.
            4.2.4.   În funcție de modul de utilizare, instrucțiunile pentru eliminarea în siguranță a produsului și ambalajul acestuia

            Consultați instrucțiunile generale de utilizare.
            4.2.5.   In functie de modul de utilizare, conditiile de depozitatare si termenul de valabilitate a produsului în condiții normale de depozitare

            Consultați instrucțiunile generale de utilizare.
            4.3.   Modul de utilizare

               Tabelul 3. Utilizare # 3 – PT02: Dezinfectant pentru suprafețe neporoase dure – de uz profesional – pulverizare

                        Tipul produsului

                        TP 02 – Dezinfectante și algicide care nu sunt destinate aplicării directe la oameni sau animale

                        Descrierea exactă a utilizării autorizate, după caz

                        Irelevant

                        Organism (organisme)-țintă (inclusiv stadiul de dezvoltare)

                        denumirea știintifică: nu există date
                        denumirea comună: Bacterii
                        etapă de dezvoltare: nu există date
                        denumirea știintifică: nu există date
                        denumirea comună: Fungi
                        etapă de dezvoltare: nu există date

                        Domeniul de utilizare

                        de interior
                        Produs preparat, gata de utilizare pentru dezinfectarea suprafețelor dure neporoase curate din laboratoare cu schimbare de aer de 8 unități pe oră sau mai mare, unități de fabricare de produse farmaceutice și cosmetice cu schimbare de aer de 60 de unități pe oră sau mai mare și medii sterile cu schimbare de aer de 150 de unități pe oră sau mai mare.

                        Metoda (metodele) de aplicare

                        Dezinfectare prin folosirea unui flacon cu pulverizator manual
                        Ștergerea opțională pentru răspândirea produsului.

                        Ratele și frecvența de aplicare

                        Aplicați 18,4 ml de produs/m2 de suprafață.
                        -

                        Categoria (categoriile) de utilizatori

                        profesional

                        Dimensiunile ambalajului și materialul de ambalare

                                    —

                                    Flacon cu pulverizator manual (PE): 0,9-20 l

                                    —

                                    Pungă în sticlă (pungă multistrat coextrudat cu cinci straturi EVA/EVA/PVDC/EVA/EVA într-o sticlă HDPE, PP sau PE: 0,9-2 l

                                    —

                                    Flacon de pulverizare (HDPE, PP, PE): 0,5-1,5 l

                                    —

                                    Flacon cu pulverizare fără aer (LDPE): 0,25-1 l

                  4.3.1.   Instrucțiuni specifice de utilizare

            Produs preparat, gata de utilizare pentru dezinfectarea suprafețelor dure neporoase.
            Curățați și uscați suprafața înainte de dezinfectare. Pulverizați pe suprafață, ștergeți dacă este necesar pentru răspândirea produsului. Umeziți complet suprafața.. Lăsați să acționeze cel puțin 30 de secunde. Materialele textile folosite trebuie depozitate într-un recipient închis.
            Număr de aplicații pe tip de ambalaj, necesar pentru obținerea unei valori de aplicare de 18,4 ml produs/m2 de suprafață:

                        —

                        Pungă de pulverizare: aplicați 19 pulverizări/m2 de suprafață;

                        —

                        Pulverizator steril (pungă în sticlă): aplicați 16 pulverizări/m2 de suprafață;

                        —

                        Flacon de pulverizare: aplicați 14 pulverizări/m2 de suprafață;

                        —

                        Flacon cu pulverizare fără aer: aplicați 21 pulverizări/m2 de suprafață.

                  4.3.2.   Măsuri specifice de reducere a riscului de utilizare

            Aplicați produsul numai într-o încăpere suficient ventilată. Valorile minime necesare de schimbare a aerului sunt:

                        —

                        8/h în laboratoare;

                        —

                        60/h în unități de fabricare produse farmaceutice și cosmetice;

                        —

                        150/h în medii sterile.

                  Nu folosiți mai mult de 18,4 ml de produs/m2.
            4.3.3.   În funcție de modul de utilizare, particularități ale efectelor posibile directe sau indirecte, instrucțiuni de prim ajutor și măsuri de urgență pentru protecția mediului

            Consultați instrucțiunile generale de utilizare.
            4.3.4.   În funcție de modul de utilizare, instrucțiunile pentru eliminarea în siguranță a produsului și ambalajul acestuia

            Consultați instrucțiunile generale de utilizare.
            4.3.5.   În funcție de modul de utilizare, condițiile de depozitare și termenul de valabilitate a produsului în condiții normale de depozitare

            Consultați instrucțiunile generale de utilizare.
            4.4.   Modul de utilizare

               Tabelul 4. Utilizare # 4 – PT02: Dezinfectant pentru mănuși neporoase – de uz profesional – dezinfecție neporoasă pentru mănuși

                        Tipul produsului

                        TP 02 – Dezinfectante și algicide care nu sunt destinate aplicării directe la oameni sau animale

                        Descrierea exactă a utilizării autorizate, după caz

                        Irelevant

                        Organism (organisme)-țintă (inclusiv stadiul de dezvoltare)

                        denumirea știintifică: nu există date
                        denumirea comună: Bacterii
                        etapă de dezvoltare: nu există date
                        denumirea știintifică: nu există date
                        denumirea comună: Fungi
                        etapă de dezvoltare: nu există date

                        Domeniul de utilizare

                        de interior
                        Produs preparat, gata de utilizare pentru dezinfectarea pentru mănuși neporoase curate din laboratoare cu schimbare de aer de 8 unități pe oră sau mai mare, unități de fabricare de produse farmaceutice și cosmetice cu schimbare de aer de 60 de unități pe oră sau mai mare și medii sterile cu schimbare de aer de 150 de unități pe oră sau mai mare.

                        Metoda (metodele) de aplicare

                        Dezinfectant pentru mănuși neporoase

                        Ratele și frecvența de aplicare

                        Aplicați 3 ml pe mănuși.
                        -

                        Categoria (categoriile) de utilizatori

                        profesional

                        Dimensiunile ambalajului și materialul de ambalare

                        Dozare automată:

                                    —

                                    Bidoane (HDPE, PP, PE): 1-20 l

                                    —

                                    Bidoane (HDPE, PP, PE) cu o pompă: 200 l (numai medii sterile)

                                    —

                                    rezervoare paletizate (IBC) cu o pompă (HDPE, PP, PE): 950 și 1 000  l (numai medii sterile)

                              Dozare manuală:

                                    —

                                    Flacon cu pulverizator manual (PE): 0,9-20 l

                                    —

                                    Pungă în sticlă (pungă multistrat coextrudat cu cinci straturi EVA/EVA/PVDC/EVA/EVA într-o sticlă HDPE, PP sau PE: 0,9-2 l

                                    —

                                    Flacon de pulverizare (HDPE, PP, PE): 0,5-1,5 l

                                    —

                                    Flacon cu pulverizare fără aer (LDPE): 0,25-1 l

                  4.4.1.   Instrucțiuni specifice de utilizare

            Produs preparat, gata de utilizare pentru dezinfectarea mănuși neporoase.
            Dozare automată:
            Aplicați 3 ml de produs direct pe mâinile curate cu mănuși trase pe mână, distribuiți uniform și umeziți complet suprafața. Lăsați să acționeze cel puțin 30 de secunde.
            Dozare manuală:
            Aplicați 3 ml de produs direct pe mâinile curate cu mănuși trase pe mână, distribuiți uniform și umeziți complet suprafața. Lăsați să acționeze cel puțin 30 de secunde.
            Număr de aplicații pe tip de ambalaj, necesar pentru aplicarea a 3 ml de produs pe mâini curate cu mănuși trase pe mână

                        —

                        Pungă de pulverizare: aplicați 3 pulverizări din produs pe două mâini;

                        —

                        Pulverizator steril (sac în sticlă): aplicați 3 pulverizări din produs pe două mâini;

                        —

                        Flacon de pulverizare: aplicați 4 pulverizări din produs pe două mâini;

                        —

                        Flacon cu pulverizare fără aer: aplicați 4 pulverizări din produs pe două mâini.

                  4.4.2.   Măsuri specifice de reducere a riscului de utilizare

            Aplicați produsul numai într-o încăpere suficient ventilată. Valorile minime necesare de schimbare a aerului sunt:

                        —

                        8/h în laboratoare;

                        —

                        60/h în unități de fabricare produse farmaceutice și cosmetice;

                        —

                        150/h în medii sterile.

                  4.4.3.   În funcție de modul de utilizare, particularități ale efectelor posibile directe sau indirecte, instrucțiuni de prim ajutor și măsuri de urgență pentru protecția mediului

            Consultați instrucțiunile generale de utilizare.
            4.4.4.   În funcție de modul de utilizar,e instrucțiunile pentru eliminarea în siguranță a produsului și ambalajul acestuia

            Consultați instrucțiunile generale de utilizare.
            4.4.5.   În functie de modul de utilizare, condițiile de depozitare și termenul de valabilitate a produsului în condiții normale de depozitare

            Consultați instrucțiunile generale de utilizare.
            5.   DIRECȚII GENERALE DE UTILIZARE (1)

            5.1.   Instrucțiuni de utilizare

            Consultați instrucțiunile de utilizare specifice.
            5.2.   Măsuri de reducere a riscurilor

            Purtați mănuși de protecție chimică noi în timpul manipulării produselor (materialul mănușii de protecție trebuie specificat de titularul autorizației în informațiile despre produs).
            A se evita contactul cu ochii.
            5.3.   Particularități ale efectelor posibile directe sau indirecte, instrucțiuni de prim ajutor și măsuri de urgență pentru protecția mediului

            Inhalare: Poate provoca somnolență sau amețeli.
            Contactul cu ochii: Provoacă iritații severe.
            ÎN CAZ DE INHALARE: transportați persoana la aer liber și mențineți-o într-o poziție confortabilă pentru respirație. Sunați la un CENTRU DE INFORMARE TOXICOLOGICĂ sau un medic.
            ÎN CAZ DE CONTACT CU OCHII: Clătiți cu atenție cu apă timp de mai multe minute. Scoateți lentilele de contact, dacă este cazul și dacă acest lucru se poate face cu ușurință. Continuați să clătiți. Dacă apare iritația și persistă, acordați asistență medicală.
            ÎN CAZ DE ÎNGHIȚIRE: Clătiți gura. NU provocați voma. Consultați medicul, dacă nu vă simțiți bine.

               Precauții de mediu:

            A nu se vărsa produsul la canal sau în șanțul de scurgere fără a fi diluat sau neutralizat în prealabil.
            A se evita scurgerea produsului la canal, în apele de suprafață sau freatice. A se dilua cu multă apă.
            Metode și material pentru depozitare și curățare. Se absoarbe cu material care leagă lichidul (nisip, diatomit, lianți universali, rumeguș).
            5.4.   Instrucțiuni pentru eliminarea în siguranță a produsului și a ambalajului acestuia

            Produsul și recipientul acestuia trebuie evacuate la deșeuri într-un mod sigur, în conformitate cu orice legislație relevantă privind colectarea deșeurilor periculoase. Efectuați evacuarea sau incinerarea în conformitate cu normele locale.
            5.5.   Condiții de depozitare și termenul de valabilitate a produsului în condiții normale de depozitare

            Termne de valabilitate 2 ani.
            A se păstra numai în ambalajul original.
            A se feri de incidența directă a razelor solare și a se depozita la temperaturi sub 30 °C.
            A se depozita într-un recipient închis.
            6.   ALTE INFORMAȚII

            Produsul conține propan-2-ol (Nr.CAS: 67-63-0), pentru care a fost convenită o valoare europeană de referință de 129,28 mg/m3 pentru uz profesional și utilizată pentru evaluarea riscurilor cu acest produs.

               (1)  Instrucțiunile de utilizare, măsurile de reducere a riscurilor și alte instrucțiuni de utilizare prevăzute la prezentul punct sunt valabile pentru orice utilizare autorizată.


title: Regulamentul de punere în aplicare (UE) 2020/1148 al Comisiei din 31 iulie 2020 de stabilire a specificațiilor metodologice și tehnice în conformitate cu Regulamentul (UE) 2016/792 al Parlamentului European și al Consiliului în ceea ce privește indicii armonizați ai prețurilor de consum și indicele prețului locuințelor (Text cu relevanță pentru SEE)

text:
                  4.8.2020

                  RO

                  Jurnalul Oficial al Uniunii Europene

                  L 252/12

         REGULAMENTUL DE PUNERE ÎN APLICARE (UE) 2020/1148 AL COMISIEI
         din 31 iulie 2020
         de stabilire a specificațiilor metodologice și tehnice în conformitate cu Regulamentul (UE) 2016/792 al Parlamentului European și al Consiliului în ceea ce privește indicii armonizați ai prețurilor de consum și indicele prețului locuințelor
         (Text cu relevanță pentru SEE)
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (UE) 2016/792 al Parlamentului European și al Consiliului din 11 mai 2016 privind indicii armonizați ai prețurilor de consum și indicele prețului locuințelor, și de abrogare a Regulamentului (CE) nr. 2494/95 al Consiliului (1), în special articolul 3 alineatul (6), articolul 3 alineatul (8), articolul 3 alineatul (9), articolul 3 alineatul (10), articolul 4 alineatul (4), articolul 7 alineatul (6) și articolul 9 alineatul (4),
         întrucât:

                     (1)

                     Regulamentul (UE) 2016/792 stabilește un cadru comun pentru elaborarea indicelui armonizat al prețurilor de consum (IAPC), a indicelui armonizat al prețurilor de consum la o valoare constantă a ratelor de impozitare (IAPC-IC), a indicelui prețurilor locuințelor ocupate de proprietari (OOH) și a indicelui prețului locuințelor (IPL).

                     (2)

                     În temeiul articolului 12 alineatul (3) din Regulamentul (UE) 2016/792, Comisia trebuie să integreze, în măsura în care sunt compatibile cu regulamentul menționat, dispozițiile relevante din Regulamentele (CE) nr. 1749/96 (2) și (CE) nr. 2214/96 (3) ale Comisiei, Regulamentul (CE) nr. 1687/98 al Consiliului (4), Regulamentele (CE) nr. 2646/98 (5) și (CE) nr. 1617/1999 (6) ale Comisiei, Regulamentul (CE) nr. 2166/1999 al Consiliului (7), Regulamentele (CE) nr. 2601/2000 (8), (CE) nr. 2602/2000 (9), (CE) nr. 1920/2001 (10), (CE) nr. 1921/2001 (11) și (CE) nr. 1708/2005 (12) ale Comisiei, Regulamentul (CE) nr. 701/2006 al Consiliului (13), Regulamentele (CE) nr. 330/2009 (14), (UE) nr. 1114/2010 (15) și (UE) nr. 93/2013 (16) ale Comisiei, adoptate pe baza Regulamentului (CE) nr. 2494/95 al Consiliului (17), reducând, pe cât posibil, numărul total al actelor de punere în aplicare.

                     (3)

                     Statele membre trebuie să actualizeze anual ponderile subindicilor pentru indicii armonizați. Prin urmare, este necesar să se specifice regulile pentru derivarea ponderilor.

                     (4)

                     Deoarece nu este posibil să fie observate toate tranzacțiile din universul-țintă al IAPC, trebuie să se stabilească reguli privind eșantionarea.

                     (5)

                     IAPC măsoară modificările prețurilor de consum. Pentru a garanta că noțiunea de „preț” este aplicată în mod armonizat de către statele membre, este necesar să se stabilească reguli privind tratamentul prețurilor.

                     (6)

                     IAPC trebuie să permită măsurarea variației pure a prețurilor, neafectată de modificarea calității. Prin urmare, este necesar să se stabilească reguli pentru înlocuiri și ajustări de calitate.

                     (7)

                     Indicii armonizați trebui să fie indici de tip Laspeyres înlănțuiți anual. Prin urmare, este necesar să se definească agregatele elementare și să se specifice metodele de combinare a prețurilor observate pentru a forma indici elementari ai prețurilor.

                     (8)

                     Pentru a asigura calitatea ridicată a estimărilor-semnal ale IAPC și pentru a permite Comisiei (Eurostat) să derive agregatele necesare, statele membre a căror monedă este euro ar trebui să transmită estimări-semnal în conformitate cu aceeași defalcare ca și IAPC.

                     (9)

                     Indicii armonizați și subindicii lor care au fost deja publicați pot fi revizuiți. Prin urmare, este necesar să se precizeze condițiile în care trebuie efectuate revizuirile.

                     (10)

                     Pentru a obține rezultate fiabile și comparabile din partea tuturor statelor membre, trebuie să fie stabilit și menținut un cadru metodologic comun pentru elaborarea IAPC-IC.

                     (11)

                     Statele membre trebuie să transmită indicele prețurilor OOH și IPL conform unei defalcări specifice.

                     (12)

                     Statele membre trebuie să transmită Comisiei (Eurostat) date și metadate în conformitate cu standardele și procedurile de schimb specificate.

                     (13)

                     În cadrul Sistemului Statistic European trebuie elaborate orientări și recomandări practice cu privire la aspecte relevante de măsurare și elaborare pentru indicele armonizat al prețurilor de consum, în special cu privire la ajustarea de calitate, compilarea indicilor și tratamentul prețurilor.

                     (14)

                     Regulamentele (CE) nr. 1749/96, (CE) nr. 2214/96, (CE) nr. 1687/98, (CE) nr. 2646/98, (CE) nr. 1617/1999, (CE) nr. 2166/1999, (CE) nr. 2601/2000, (CE) nr. 2602/2000, (CE) nr. 1920/2001, (CE) nr. 1921/2001, (CE) nr. 1708/2005, (CE) nr. 701/2006, (CE) nr. 330/2009, (UE) nr. 1114/2010 și (UE) nr. 93/2013 trebuie să fie abrogate.

                     (15)

                     Măsurile prevăzute în prezentul regulament sunt conforme cu avizul Comitetului Sistemului Statistic European,

               ADOPTĂ PREZENTUL REGULAMENT:

            CAPITOLUL 1

            DISPOZIȚII GENERALE

            Articolul 1
            Obiect
            Prezentul regulament stabilește condiții uniforme pentru producerea:

                        (a)

                        indicelui armonizat al prețurilor de consum (IAPC) și a indicelui armonizat al prețurilor de consum la o valoare constantă a ratelor de impozitare (IAPC-IC); precum și

                        (b)

                        a indicelui prețurilor locuințelor ocupate de proprietari (OOH) și a indicelui prețului locuințelor (IPL).

            Articolul 2
            Definiții
            În sensul prezentului regulament, se aplică următoarele definiții:

                        1.

                        „cotă de cheltuieli” înseamnă un procent din cheltuiala monetară totală pentru consum final al gospodăriilor, astfel cum se specifică în anexă;

                        2.

                        „pondere a subindicelui” înseamnă ponderea pentru orice categorie a clasificării europene a consumului individual pe destinații (ECOICOP), astfel cum figurează în anexa I la Regulamentul (UE) 2016/792, inclusă în IAPC;

                        3.

                        „univers-țintă” al IAPC înseamnă toate tranzacțiile incluse în cheltuiala monetară pentru consum final al gospodăriilor;

                        4.

                        „ofertă de produs” înseamnă un produs determinat de caracteristicile sale, de momentul și locul cumpărării și de condițiile de livrare și pentru care se observă un preț;

                        5.

                        „produs omogen” înseamnă un set de oferte de produse între care nu există diferențe semnificative de calitate și pentru care se calculează un preț mediu;

                        6.

                        „produs individual” înseamnă o ofertă de produs sau un produs omogen;

                        7.

                        „eșantion-țintă” înseamnă un set de produse individuale care fac parte din tranzacțiile din universul-țintă și pentru care se utilizează date privind prețurile pentru elaborarea IAPC;

                        8.

                        „diferență de calitate” înseamnă o diferență între caracteristicile, momentul cumpărării, locul cumpărării sau condițiile de livrare a două produse individuale, atunci când acest lucru este relevant din perspectiva consumatorului;

                        9.

                        „produs de înlocuire” înseamnă un produs individual care înlocuiește un alt produs individual din eșantionul-țintă;

                        10.

                        „ajustare de calitate” înseamnă o procedură de creștere sau de scădere a prețului observat al unui produs de înlocuire sau al produsului înlocuit cu valoarea diferenței de calitate dintre ele;

                        11.

                        „preț observat” înseamnă prețul de consum al unui produs individual, astfel cum este utilizat de statul membru pentru elaborarea IAPC;

                        12.

                        „preț estimat” înseamnă un preț bazat pe o procedură de estimare adecvată;

                        13.

                        „agregat elementar” înseamnă cel mai mic agregat utilizat într-un indice de tip Laspeyres;

                        14.

                        „indice elementar al prețurilor” înseamnă un indice pentru un agregat elementar sau un indice pentru un strat în cadrul unui agregat elementar;

                        15.

                        „tranzitivitate” înseamnă proprietatea prin care un indice care compară perioadele (a) și (b) în mod indirect prin intermediul perioadei (c) este identic cu un indice care compară perioadele (a) și (b) în mod direct;

                        16.

                        „reversibilitate în timp” înseamnă proprietatea prin care indicele între perioadele (a) și (b) este egal cu inversul aceluiași indice între perioadele (b) și (a);

                        17.

                        „rambursare” înseamnă o plată parțială sau integrală de către administrațiile publice sau instituțiile fără scop lucrativ în serviciul gospodăriilor populației a unor achiziții aprobate de anumite produse efectuate de gospodării, astfel cum sunt definite la punctele 4.108-4.110 din anexa A la Regulamentul (UE) nr. 549/2013 al Parlamentului European și al Consiliului (18) (SEC 2010);

                        18.

                        „stimulent” înseamnă o modificare, adesea temporară, a caracteristicilor unui produs individual prin creșterea cantității produsului, prin atașarea unui alt produs individual gratuit sau prin oferirea altor beneficii consumatorului;

                        19.

                        „prime efective” înseamnă sumele plătite pentru o poliță de asigurare specifică pentru a obține asigurare pe parcursul unei perioade de timp declarate;

                        20.

                        „comision pentru serviciu implicit” înseamnă producția societăților de asigurare, astfel cum este definită la punctul 16.51 din anexa A la SEC 2010;

                        21.

                        „indemnizații de asigurare generală” înseamnă indemnizații, astfel cum sunt definite la punctul 4.114 din anexa A la SEC 2010;

                        22.

                        „produs sezonier” înseamnă un produs individual care este disponibil pentru achiziționare sau care se achiziționează în cantități semnificative numai într-o perioadă a anului, conform unui model repetitiv. Pe parcursul unei perioade de o lună, produsul este considerat fie de sezon, fie extrasezonier. Perioada de sezon poate varia de la un an la altul;

                        23.

                        „preț tipic” înseamnă un preț estimat pentru un produs sezonier care nu este excepțional, cum ar fi prețul de sfârșit de sezon;

                        24.

                        „metodă de imputare sezonieră” înseamnă procedura prin care prețurile produselor sezoniere din afara sezonului sunt estimate utilizând estimarea contra-sezon sau estimarea sezon complet;

                        25.

                        „estimare contra-sezon” înseamnă o procedură de obținere a unui preț estimat pentru un produs sezonier, astfel încât:

                                    (a)

                                    în prima lună extrasezonieră, se utilizează un preț tipic din perioada sezonieră anterioară;

                                    (b)

                                    în următoarele luni extrasezoniere, prețul estimat este egal cu prețul din luna precedentă, ajustat cu variația medie a prețurilor observate pentru toate produsele sezoniere de sezon din același grup, aceeași clasă, aceeași subclasă ECOICOP sau din același agregat la orice nivel inferior subclasei;

                        26.

                        „estimare sezon complet” înseamnă o procedură de obținere a unui preț estimat pentru un produs sezonier, astfel încât:

                                    (a)

                                    în prima lună extrasezonieră, se utilizează un preț tipic din perioada sezonieră anterioară;

                                    (b)

                                    în următoarele luni extrasezoniere, prețul estimat este egal cu prețul din luna precedentă, ajustat cu variația medie a prețurilor observate pentru toate produsele individuale din aceeași grupă, clasă, subclasă ECOICOP sau din același agregat la orice nivel inferior subclasei;

                        27.

                        „metoda ponderilor sezoniere” înseamnă un tratament al produselor sezoniere în care ponderile produselor sezoniere din afara sezonului sunt zero sau sunt fixate la zero;

                        28.

                        „tarif” înseamnă o listă de prețuri și condiții pentru un produs, care variază în funcție de cantitățile achiziționate, de momentul consumului sau de caracteristicile cumpărătorilor;

                        29.

                        „revizuire” înseamnă o modificare a indicilor sau a ponderilor publicate de Comisie (Eurostat). O modificare între estimarea-semnal și IAPC pentru aceeași lună de referință nu este considerată o revizuire;

                        30.

                        „date provizorii” înseamnă indici sau ponderi pe care un stat membru trebuie să le finalizeze într-o lună viitoare;

                        31.

                        „sector al administrației publice” înseamnă administrația centrală, administrația statelor federale, administrația locală și fondurile de securitate socială, astfel cum sunt definite la punctele 2.113-2.117 din anexa A la SEC 2010;

                        32.

                        „impozite pe produse” înseamnă impozitele de plătit per unitate de bun sau de serviciu produs sau tranzacționat, astfel cum sunt definite la punctele 4.16-4.20 din anexa A la SEC 2010;

                        33.

                        „impozite individuale aferente IAPC-IC” înseamnă impozite individuale pe produse care se referă la consumul gospodăriilor și care sunt incluse în următoarele categorii, definite în tabelul 9 („Venituri detaliate din impozite și cotizații sociale, pe tipuri de impozite și cotizații sociale și pe subsectoare beneficiare, inclusiv lista impozitelor și cotizațiilor sociale în conformitate cu clasificarea națională”) din anexa B la SEC 2010:

                                    (a)

                                    D.211 Taxe de tip taxă pe valoarea adăugată (TVA);

                                    (b)

                                    D.2122e Impozite pe servicii specifice;

                                    (c)

                                    D.214a Accize și impozite pe consum (altele decât cele care sunt incluse în impozitele pe importuri și drepturile asupra importurilor);

                                    (d)

                                    D.214d Taxe de înmatriculare auto;

                                    (e)

                                    D.214e Impozite pe activitățile de divertisment public;

                                    (f)

                                    D.214g Impozite pe primele de asigurare;

                                    (g)

                                    D.214h Alte impozite pe servicii specifice;

                                    (h)

                                    D.214l Alte impozite pe produse neclasificate în altă parte.

            CAPITOLUL 2

            INDICELE ARMONIZAT AL PREȚURILOR DE CONSUM ȘI INDICELE ARMONIZAT AL PREȚURILOR DE CONSUM LA O VALOARE CONSTANTĂ A RATELOR DE IMPOZITARE

            Articolul 3
            Ponderi

               (1)   Statele membre determină subindicele și ponderile agregatelor elementare utilizate în indicele pentru anul t, după cum urmează:

                           (a)

                           Până la 31 decembrie 2022, datele din conturile naționale pentru anul t-2 și orice informații disponibile și relevante din anchetele bugetelor de familie și din alte surse de date se utilizează pentru obținerea cotelor de cheltuieli la nivel de subclase și repartizarea lor în agregatele elementare ale subclasei. Începând cu 1 ianuarie 2023, datele din conturile naționale pentru anul t-2, care pot fi completate cu date provenite dintr-o anchetă recentă a bugetelor de familie și din alte surse, se utilizează pentru obținerea cotelor de cheltuieli la nivel de subclase și repartizarea lor în agregatele elementare ale subclasei;

                           (b)

                           Cotele de cheltuieli pentru anul t-2 se revizuiesc și se actualizează pentru a fi reprezentative pentru anul t-1;

                           (c)

                           Cotele de cheltuieli pentru agregatele elementare se ajustează cu o variație corespunzătoare a prețului între anul t-1 și luna decembrie a anului t-1.

               (2)   Ponderile subindicilor se mențin constante pe parcursul întregului an calendaristic.

               (3)   Ponderea unui agregat elementar se menține constantă pe parcursul întregului an calendaristic, cu excepția cazului în care lista agregatelor elementare din cadrul unei subclase este ajustată pentru a reflecta modificări semnificative ale universului-țintă.

               (4)   Ponderea subindicelui pentru orice diviziune, grup sau clasă ECOICOP este egală cu suma ponderilor subindicilor categoriilor sale constituente. Suma tuturor ponderilor subindicilor la orice nivel ECOICOP este egală cu 1 000.

               (5)   Ponderea subindicelui pentru orice subclasă este egală cu suma ponderilor agregatelor elementare din subclasa respectivă.

               (6)   Ponderile subindicilor care se referă la asigurările generale se derivă din cheltuielile agregate ale gospodăriilor legate de comisioanele pentru servicii implicite.

               (7)   Cheltuielile de consum finanțate din indemnizațiile de asigurare generală, inclusiv plățile efectuate direct de societățile de asigurare, se includ în ponderile subindicilor pentru categoriile ECOICOP relevante.

            Articolul 4
            Eșantionare și reprezentativitate

               (1)   Statele membre fac un eșantion-țintă reprezentativ pentru universul-țintă, prin definirea agregatelor elementare și selectarea produselor individuale pentru aceste agregate elementare.

               (2)   Numărul de produse individuale și agregate elementare depinde de ponderea subclasei și de varianța modificărilor de preț ale produselor individuale care aparțin subclasei respective.

               (3)   Statele membre se asigură că eșantionul-țintă rămâne reprezentativ pentru universul-țintă în timp prin efectuarea cel puțin a unei revizuiri și actualizări anuale a eșantionului-țintă și prin selectarea produselor de înlocuire.

               (4)   Produsele pentru care cota de cheltuieli este de cel puțin o parte la mie trebuie să fie reprezentate în eșantionul-țintă.

            Articolul 5
            Prelucrarea datelor privind prețurile

               (1)   Statele membre utilizează prețurile observate pentru a elabora IAPC. Ele utilizează prețurile estimate numai în scopurile prevăzute la articolele 9, 11 și 14.

               (2)   Prețurile observate pentru produse din sectoarele de sănătate, învățământ și protecție socială sunt nete, după scăderea rambursărilor.

               (3)   Modificările prețurilor observate sau ale condițiilor unui tarif trebuie tratate ca variații de preț în IAPC.

               (4)   Dacă prețurile observate sunt indexate, modificările care rezultă din variațiile indicelui sunt tratate ca modificări de preț în IAPC.

               (5)   În cazul în care venitul gospodăriei este o condiție care determină prețul, variațiile prețurilor observate care rezultă din variațiile venitului gospodăriei trebuie tratate ca variații ale prețurilor în IAPC.

               (6)   Prețurile observate pentru asigurări sunt primele efective.

               (7)   În cazul în care un produs individual a fost pus la dispoziția consumatorilor în mod gratuit, iar ulterior se percepe un preț pentru produsul respectiv, această situație este tratată ca o creștere a prețului în IAPC. În schimb, în cazul în care s-a perceput un preț pentru un produs individual care este pus ulterior la dispoziția consumatorilor în mod gratuit, această situație este tratată ca o scădere a prețului în IAPC.

            Articolul 6
            Reduceri și stimulente

               (1)   Statele membre iau în considerare reducerile care:

                           (a)

                           pot fi atribuite unui produs individual; și

                           (b)

                           pot fi solicitate în momentul achiziției.

                     Dacă este posibil, se iau în considerare reducerile care sunt disponibile numai unui grup restrâns de consumatori.

               (2)   Stimulentele sunt tratate în conformitate cu articolele 10 și 11.

            Articolul 7
            Comisioane pentru servicii proporționale cu valorile tranzacțiilor

               (1)   IAPC include comisioanele percepute direct consumatorilor în schimbul serviciului furnizat și care pot fi exprimate ca sumă forfetară sau ca proporție din prețul tranzacției. În cazul în care prețul unui serviciu este stabilit ca proporție din prețul tranzacției, se utilizează ca preț observat proporția înmulțită cu prețul unei tranzacții unitare reprezentative.

               (2)   Modificările comisioanelor pentru servicii care rezultă din modificări ale valorii unei tranzacții unitare reprezentative sunt tratate ca modificări ale prețurilor în IAPC.

               (3)   În cazul în care nu se poate măsura o modificare a prețului unei tranzacții unitare reprezentative, aceasta va fi estimată folosind un indice de preț corespunzător.

            Articolul 8
            Observarea prețurilor

               (1)   Un preț observat al unui bun se include în IAPC în luna în care pot avea loc tranzacții la prețul respectiv.

               (2)   Un preț observat al unui serviciu se include în IAPC în luna în care poate începe consumul serviciului.

               (3)   În cazul în care prețul unui serviciu depinde de intervalul de timp dintre achiziție și începerea serviciului, statele membre iau în considerare prețurile care sunt reprezentative pentru achizițiile serviciului.

               (4)   Prețurile observate se referă cel puțin la o săptămână lucrătoare de la sau aproximativ de la mijlocul lunii.

               (5)   În cazul în care se știe că prețurile unui produs individual sunt volatile în cadrul unei luni, prețurile observate se referă la mai mult de o săptămână.

            Articolul 9
            Estimarea prețurilor

               (1)   În cazul în care prețul unui produs individual din eșantionul-țintă nu poate fi observat, se utilizează un preț estimat pentru o perioadă de cel mult 2 luni, după care se selectează un produs de înlocuire. Prezentul alineat nu se aplică produselor sezoniere sau altor produse individuale care se estimează că vor deveni din nou disponibile.

               (2)   Un preț observat în prealabil nu se utilizează ca preț estimat, cu excepția cazului în care poate fi justificat ca estimare adecvată.

            Articolul 10
            Înlocuiri

               (1)   Statele membre selectează un produs de înlocuire similar cu produsul pe cale de dispariție, asigurându-se în același timp că eșantionul-țintă rămâne reprezentativ.

               (2)   Statele membre nu trebuie să selecteze produse de înlocuire pe baza unui preț similar.

            Articolul 11
            Ajustare de calitate

               (1)   În cazul în care nu există nicio diferență de calitate între un produs înlocuit și înlocuitorul acestuia, statele membre compară direct prețurile observate. În caz contrar, statele membre efectuează o ajustare de calitate.

               (2)   Statele membre efectuează o ajustare de calitate egală cu întreaga diferență dintre prețul produsului înlocuit în luna m-1 și prețul produsului de înlocuire în luna m, numai dacă acest lucru poate fi justificat ca o estimare adecvată a diferenței de calitate.

            Articolul 12
            Indici elementari ai prețurilor

               (1)   Prețurile produselor individuale sunt agregate pentru a obține indici elementari ai prețurilor folosind una dintre următoarele opțiuni:

                           (a)

                           o formulă a indicelui care asigură tranzitivitatea. Indicele prețurilor pentru perioadele anterioare nu se revizuiește atunci când se utilizează formule tranzitive de indici; sau

                           (b)

                           o formulă a indicelui care asigură reversibilitatea în timp și compară prețurile produselor individuale din perioada curentă cu prețurile produselor respective din perioada de bază. Perioada de bază nu se modifică frecvent dacă o astfel de modificare duce la o încălcare semnificativă a principiului tranzitivității.

               (2)   Se utilizează o formulă de indice coerentă cu cele descrise la punctul 1 pentru a obține un indice de preț pentru un agregat elementar din doi sau mai mulți indici elementari ai prețurilor.

            Articolul 13
            Integrarea subindicilor după perioada de referință a indicelui
            Orice subindice care este integrat în IAPC după perioada de referință a indicelui se leagă de luna decembrie a unui anumit an și se utilizează începând cu luna ianuarie a anului următor.

            Articolul 14
            Produse sezoniere
            Dacă se aleg eșantioane de produse sezoniere în cadrul unui agregat elementar, statele membre utilizează metoda de imputare sezonieră sau metoda ponderilor sezoniere pentru elaborarea unui indice al prețurilor pentru agregatul respectiv.

            Articolul 15
            Defalcarea estimării-semnal
            Statele membre a căror monedă este euro transmit Comisiei (Eurostat) estimările-semnal pentru toți subindicii din indicele lor IAPC.

            Articolul 16
            Finalizarea datelor provizorii
            În cazul în care un stat membru transmite subindicii sau ponderile lor cu titlu provizoriu, trebuie să finalizeze datele cu ocazia transmiterii datelor din luna următoare.

            Articolul 17
            Revizuiri în urma identificării unor erori

               (1)   Statele membre corectează erorile și transmit Comisiei (Eurostat) subindicii revizuiți sau ponderile revizuite ale subindicilor, fără întârzieri nejustificate.

               (2)   Statele membre furnizează Comisiei (Eurostat) informații privind cauza erorii cel târziu odată cu transmiterea datelor revizuite.

            Articolul 18
            Alte revizuiri

               (1)   Calendarul, dimensiunea și integrarea în IAPC a revizuirilor, altele decât cele prevăzute la articolele 16 și 17, se coordonează cu Comisia (Eurostat).

               (2)   Statele membre furnizează Comisiei (Eurostat) estimări ale subindicilor IAPC revizuiți cel târziu cu 3 luni înainte de implementarea planificată a revizuirii propuse.

            Articolul 19
            Publicarea revizuirilor
            Cu excepția revizuirilor efectuate în temeiul articolului 16, orice revizuire a IAPC corespunzător tuturor tipurilor de articole se publică, însoțită de o explicație, pe site-ul web al organismului național responsabil de elaborarea IAPC.

            Articolul 20
            Revizuirea ponderilor subindicilor
            Fără a aduce atingere articolelor 16 și 17, ponderile subindicilor nu se revizuiesc.

            Articolul 21
            Indicele armonizat al prețurilor de consum la o valoare constantă a ratelor de impozitare

               (1)   Se ia în considerare un impozit dat din sfera indicelui IAPC-IC, dacă veniturile anuale ale acestuia reprezintă 2 % sau mai mult din suma tuturor impozitelor care intră în sfera indicelui respectiv, colectate de sectorul administrației publice.

               (2)   Veniturile anuale provenite din impozite luate în considerare în cadrul IAPC-IC trebuie să acopere cel puțin 90 % din suma tuturor diferitelor impozite care intră în sfera indicelui respectiv, colectate de sectorul administrației publice.

               (3)   IAPC-IC se elaborează în același mod ca și IAPC, cu excepția faptului că prețurile observate sunt ajustate astfel încât ratele de impozitare a produselor să fie menținute constante în perioada de observare, în comparație cu perioada de referință a prețurilor.

               (4)   Modificările ratelor de impozitare se reflectă în IAPC-IC:

                           (a)

                           în luna în care noua rată de impozitare se aplică produsului individual și se include în prețul observat; sau

                           (b)

                           în prima lună întreagă pentru care se aplică noua rată. Modificările ratelor de impozitare care intră în vigoare în prima zi a lunii se reflectă în IAPC-IC din luna respectivă. Modificările ratelor de impozitare care intră în vigoare mai târziu în cursul lunii respective se reflectă în IAPC-IC din luna următoare.

            CAPITOLUL 3

            INDICELE PREȚURILOR LOCUINȚELOR OCUPATE DE PROPRIETARI ȘI INDICELE PREȚULUI LOCUINȚELOR

            Articolul 22
            Defalcarea indicelui prețurilor locuințelor ocupate de proprietari
            Indicele OOH acoperă următoarele categorii de cheltuieli:

                        (a)

                        O.1. Cheltuielile în materie de locuință ale locatarilor proprietari;

                        (b)

                        O.1.1. Achizițiile de locuințe;

                        (c)

                        O.1.1.1. Locuințele noi;

                        (d)

                        O.1.1.1.1. Achizițiile de locuințe noi;

                        (e)

                        O.1.1.1.2. Locuințele construite de către proprietarii înșiși și renovări majore;

                        (f)

                        O.1.1.2. Locuințele existente, noi pentru sectorul gospodăriilor;

                        (g)

                        O.1.1.3. Alte servicii legate de achiziționarea de locuințe;

                        (h)

                        O.1.2. Proprietatea asupra locuințelor;

                        (i)

                        O.1.2.1. Reparațiile capitale și întreținerea;

                        (j)

                        O.1.2.2. Asigurările legate de locuințe;

                        (k)

                        O.1.2.3. Alte servicii legate de proprietatea asupra locuințelor.

            Articolul 23
            Defalcarea indicelui prețului locuințelor
            IPL acoperă următoarele categorii de cheltuieli:

                        (a)

                        H.1. Achizițiile de locuințe;

                        (b)

                        H.1.1. Achizițiile de locuințe noi;

                        (c)

                        H.1.2. Achizițiile de locuințe existente.

            Articolul 24
            Ponderi
            În fiecare an, statele membre elaborează și transmit Comisiei (Eurostat) un set de ponderi pentru indicii prețurilor OOH și un set pentru IPL, cu defalcările prevăzute la articolele 22 și 23.

            Articolul 25
            Elaborarea indicelui prețurilor locuințelor ocupate de proprietari
            Indicele prețurilor OOH se bazează pe abordarea „achiziții nete”, care măsoară variațiile prețurilor plătite de consumatori pentru achiziționarea de locuințe care sunt noi pentru sectorul gospodăriilor și variațiile altor costuri legate de proprietatea și transferul de proprietate asupra locuințelor.

            CAPITOLUL 4

            STANDARDELE ȘI TERMENELE-LIMITĂ PENTRU SCHIMBURILE DE DATE ȘI METADATE

            Articolul 26
            Standardele pentru schimburile de date și metadate

               (1)   Statele membre transmit Comisiei (Eurostat) date și metadate în format electronic prin intermediul serviciilor ghișeului unic, în conformitate cu standardele pentru schimburile de date și metadate statistice.

               (2)   Datele confidențiale, astfel cum sunt definite în Regulamentul (CE) nr. 223/2009 al Parlamentului European și al Consiliului (19), sunt semnalate în mod corespunzător atunci când se transmit Comisiei (Eurostat).

            Articolul 27
            Termenele pentru schimburile de metadate

               (1)   Statele membre revizuiesc și actualizează anual metadatele privind indicele IAPC și indicele IAPC-IC pentru anul în curs și le transmit Comisiei (Eurostat) până la data de 31 martie.

               (2)   Statele membre revizuiesc și actualizează anual metadatele privind indicele OOH și indicele IPL pentru anul în curs și le transmit Comisiei (Eurostat) până la data de 30 iunie.

            CAPITOLUL 5

            DISPOZIȚII FINALE

            Articolul 28
            Abrogări
            Regulamentele (CE) nr. 1749/96, (CE) nr. 2214/96, (CE) nr. 1687/98, (CE) nr. 2646/98, (CE) nr. 1617/1999, (CE) nr. 2166/1999, (CE) nr. 2601/2000, (CE) nr. 2602/2000, (CE) nr. 1920/2001, (CE) nr. 1921/2001, (CE) nr. 1708/2005, (CE) nr. 701/2006, (CE) nr. 330/2009, (UE) nr. 1114/2010 și (UE) nr. 93/2013 se abrogă.

            Articolul 29
            Intrare în vigoare
            Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 31 iulie 2020.

                  Pentru Comisie

                  Președintele

               Ursula VON DER LEYEN

            (1)  JO L 135, 24.5.2016, p. 11.

            (2)  Regulamentul (CE) nr. 1749/96 al Comisiei din 9 septembrie 1996 privind măsurile inițiale de punere în aplicare a Regulamentului (CE) nr. 2494/95 al Consiliului privind indicii armonizați ai prețurilor de consum (JO L 229, 10.9.1996, p. 3).

            (3)  Regulamentul (CE) nr. 2214/96 al Comisiei din 20 noiembrie 1996 privind indicii armonizați ai prețurilor de consum: transmiterea și difuzarea subindicilor IAPC (JO L 296, 21.11.1996, p. 8).

            (4)  Regulamentul (CE) nr. 1687/98 al Consiliului din 20 iulie 1998 de modificare a Regulamentului (CE) nr. 1749/96 al Comisiei privind includerea de bunuri și servicii în indicele armonizat al prețurilor de consum (JO L 214, 31.7.1998, p. 12).

            (5)  Regulamentul (CE) nr. 2646/98 al Comisiei din 9 decembrie 1998 de stabilire a unor norme detaliate de aplicare a Regulamentului (CE) nr. 2494/95 al Consiliului în ceea ce privește standardele minime pentru prelucrarea tarifelor în indicii armonizați ai prețurilor de consum (JO L 335, 10.12.1998, p. 30).

            (6)  Regulamentul (CE) nr. 1617/1999 al Comisiei din 23 iulie 1999 de stabilire a unor norme detaliate pentru punerea în aplicare a Regulamentului (CE) nr. 2494/95 al Consiliului privind standardele minime pentru modul de tratare a asigurărilor în Indicele armonizat al prețurilor de consum și de modificare a Regulamentului (CE) nr. 2214/96 al Comisiei (JO L 192, 24.7.1999, p. 9).

            (7)  Regulamentul (CE) nr. 2166/1999 al Consiliului din 8 octombrie 1999 de stabilire a unor norme detaliate pentru aplicarea Regulamentului (CE) nr. 2494/95 în ce privește standardele minime pentru tratarea în Indicele armonizat al prețurilor de consum a produselor din sectoarele de sănătate, învățământ și protecție socială (JO L 266, 14.10.1999, p. 1).

            (8)  Regulamentul (CE) nr. 2601/2000 al Comisiei din 17 noiembrie 2000 de stabilire a normelor detaliate pentru punerea în aplicare a Regulamentului (CE) nr. 2494/95 al Consiliului în ceea ce privește momentul introducerii prețurilor de achiziție în indicii armonizați ai prețurilor de consum (JO L 300, 29.11.2000, p. 14).

            (9)  Regulamentul (CE) nr. 2602/2000 al Comisiei din 17 noiembrie 2000 de stabilire a normelor detaliate pentru punerea în aplicare a Regulamentului (CE) nr. 2494/95 al Consiliului privind standardele minime pentru tratarea reducerilor de prețuri în cadrul indicilor armonizați ai prețurilor de consum (JO L 300, 29.11.2000, p. 16).

            (10)  Regulamentul (CE) nr. 1920/2001 al Comisiei din 28 septembrie 2001 de stabilire a normelor de punere în aplicare a Regulamentului (CE) nr. 2494/95 al Consiliului în ceea ce privește standardele minime pentru tratarea comisioanelor pentru servicii proporționale cu valorile tranzacțiilor în cadrul indicelui armonizat al prețurilor de consum și de modificare a Regulamentului (CE) nr. 2214/96 (JO L 261, 29.9.2001, p. 46).

            (11)  Regulamentul (CE) nr. 1921/2001 al Comisiei din 28 septembrie 2001 de stabilire a unor norme detaliate pentru punerea în aplicare a Regulamentului (CE) nr. 2494/95 al Consiliului privind standardele minime de revizuire a indicelui armonizat al prețurilor de consum și de modificare a Regulamentului (CE) nr. 2602/2000 (JO L 261, 29.9.2001, p. 49).

            (12)  Regulamentul (CE) nr. 1708/2005 al Comisiei din 19 octombrie 2005 de stabilire a normelor de punere în aplicare a Regulamentului (CE) nr. 2494/95 al Consiliului cu privire la perioada de referință comună a indicelui pentru indicele armonizat al prețurilor de consum și de modificare a Regulamentului (CE) nr. 2214/96 (JO L 274, 20.10.2005, p. 9).

            (13)  Regulamentul (CE) nr. 701/2006 al Consiliului din 25 aprilie 2006 de stabilire a normelor de aplicare a Regulamentului (CE) nr. 2494/95 în ceea ce privește acoperirea temporală a colectării prețurilor în indicele armonizat al prețurilor de consum (JO L 122, 9.5.2006, p. 3).

            (14)  Regulamentul (CE) nr. 330/2009 al Comisiei din 22 aprilie 2009 de stabilire a normelor de punere în aplicare a Regulamentului (CE) nr. 2494/95 al Consiliului în ceea ce privește standardele minime pentru tratarea produselor sezoniere în cadrul indicilor armonizați ai prețurilor de consum (IAPC) (JO L 103, 23.4.2009, p. 6).

            (15)  Regulamentul (UE) nr. 1114/2010 al Comisiei din 1 decembrie 2010 de stabilire a unor norme detaliate pentru punerea în aplicare a Regulamentului (CE) nr. 2494/95 al Consiliului privind standardele minime de calitate ale sistemului de ponderi IAPC și de abrogare a Regulamentului (CE) nr. 2454/97 al Comisiei (JO L 316, 2.12.2010, p. 4).

            (16)  Regulamentul (UE) nr. 93/2013 al Comisiei din 1 februarie 2013 de stabilire a normelor detaliate de aplicare a Regulamentului (CE) nr. 2494/95 al Consiliului privind indicii armonizați ai prețurilor de consum, în ceea ce privește stabilirea indicilor prețurilor locuințelor ocupate de proprietari (JO L 33, 2.2.2013, p. 14).

            (17)  Regulamentul (CE) nr. 2494/95 al Consiliului din 23 octombrie 1995 privind indicii armonizați ai prețurilor de consum (JO L 257, 27.10.1995, p. 1).

            (18)  Regulamentul (UE) nr. 549/2013 al Parlamentului European și al Consiliului din 21 mai 2013 privind Sistemul european de conturi naționale și regionale din Uniunea Europeană (JO L 174, 26.6.2013, p. 1).

            (19)  Regulamentul (CE) nr. 223/2009 al Parlamentului European și al Consiliului din 11 martie 2009 privind statisticile europene și de abrogare a Regulamentului (CE, Euratom) nr. 1101/2008 al Parlamentului European și al Consiliului privind transmiterea de date statistice confidențiale Biroului Statistic al Comunităților Europene, a Regulamentului (CE) nr. 322/97 al Consiliului privind statisticile comunitare și a Deciziei 89/382/CEE, Euratom a Consiliului de constituire a Comitetului pentru programele statistice ale Comunităților Europene (JO L 87, 31.3.2009, p. 164).

            ANEXĂ

               Cheltuielile monetare pentru consumul final al gospodăriilor

               1.

                  Cheltuielile monetare pentru consumul final al gospodăriilor este un termen definit la articolul 2 punctul 20 din Regulamentul (UE) 2016/792.

               2.
               Pentru a specifica în continuare calitatea ponderilor, cheltuielile monetare pentru consumul final includ următoarele exemple de cheltuieli pentru consumul final al gospodăriilor, astfel cum sunt definite la literele următoare de la punctul 3.95 din anexa A la SEC 2010:

                           —

                           literele (c), (d), (h) și (i);

                           —

                           partea de la litera (e) care se referă la servicii financiare plătite direct, partea de la litera (f) care se referă la serviciile de asigurare generală în valoare echivalentă cu cea a comisionului pentru serviciu implicit.

                     Cheltuielile monetare pentru consumul final includ, de asemenea, alocațiile pentru locuință care fac parte din D.632, definite la punctul 4.109 din anexa A la SEC 2010.

               3.
               Din cheltuielile monetare pentru consumul final se exclud următoarele exemple de cheltuieli pentru consumul final al gospodăriilor, astfel cum sunt definite la literele următoare de la punctul 3.95 din anexa A la SEC 2010:

                           —

                           literele (a), (b) și (g).

                     Din cheltuielile monetare pentru consumul final se exclud, de asemenea, următoarele exemple care nu fac parte din cheltuielile monetare pentru consumul final al gospodăriilor:

                           —

                           literele (a)-(f) de la punctul 3.96 din anexa A la SEC 2010, cu excepția alocațiilor pentru locuință care fac parte din D.632, definite la punctul 4.109 din anexa A la SEC 2010;

                           —

                           impozitele pe venit, definite la punctul 4.78 din anexa A la SEC 2010;

                           —

                           veniturile din proprietate, definite la punctul 4.41 din anexa A la SEC 2010;

                           —

                           cotizațiile sociale efective în sarcina angajatorilor, definite la punctul 4.92 din anexa A la SEC 2010;

                           —

                           primele nete de asigurare generală – daune, definite la punctul 4.112 din anexa A la SEC 2010;

                           —

                           transferurile curente între gospodării, definite la punctul 4.129 din anexa A la SEC 2010;

                           —

                           amenzile și penalitățile impuse unităților instituționale de către instanțele judecătorești sau alte organisme cvasijudiciare, definite la punctul 4.132 din anexa A la SEC 2010.

               4.

                  Tranzacțiile monetare sunt acele tranzacții în care unitățile implicate efectuează sau primesc plăți, contractează pasive sau intră în posesia activelor exprimate în unități monetare. Tranzacțiile care nu implică un schimb de bani ori de active sau pasive exprimate în unități monetare constituie tranzacții nemonetare.